# A parfüm: Egy gyilkos története (film)

### A Wikipédiából, a szabad lexikonból.

A parfüm: Egy gyilkos története Perfume: The Story of a Murderer
IMDB 7,4/10 (6541 szavazat)
Rendező: | Tom Tykwer
Producer: | Bernd Eichinger
Forgatókönyvíró: | Andrew Birkin Bernd Eichinger Tom Tykwer
Főszerepben: | Ben Whisaw Alan Rickman Rachel Hurd-Wood Dustin Hoffman
Zene: | Reinhold Heil Johnny Klimek Tom Tykwer
Operatőr: | Frank Griebe
Forgalmazó: | Paramount Pictures (DreamWorks SKG) (USA) SPI International (Magyarország)
Gyártó: | Constantin Film Produktion GmbH VIP 4 Medienfonds Nouvelles Éditions de Films Castelao Producciones S.A.
Bemutató: | 2006. szeptember 16. (Németország) 2006. december 27. (USA) 2007. január 11. (Magyarország)
Időtartam: | 147 perc
Nyelv: | angol
Korhatár: | R (USA) 16 (Magyarország)
Költségvetés: | 50 millió euró
Bevétel: | 1 692 335 dollár (USA) 109 008 386 dollár (összes)
IMDb

A parfüm: Egy gyilkos története (Perfume: The Story of a Murderer) egy 2006-os európai koprodukciós film Tom Tykwer rendezésében Patrick Süskind azonos című regénye alapján.

## [szerkesztés] Szereplők

Szereplő | Színész
--- | ---
Jean-Baptiste Grenouille Egy fiatal férfi saját szag nélkül, de fenséges illatérzékkel megáldva. Rendkívül antiszociális és megszállott. | Ben Whisaw
Guiseppe Baldini Egykor nagy népszerűségnek örvendő parfümkészítő, aki alkalmazza műhelyében Grenouille-t. Megtanítja őt a parfümkészítés fortélyaira. | Dustin Hoffman
Antoine Richis Laura Richis apja. Nagyon félti lányát, de nehezére esik megvédenie őt. | Alan Rickman
Laura Richis A nagyhatalmú Antoine Richis leánya és Grenouille figyelmének tárgya. A fiatalember úgy érzi, Laura illatával beteljesedik gyűjteménye. | Rachel Hurd-Wood

## [szerkesztés] Történet

Figyelem: Itt a cselekmény részleteit vagy a végkifejletét is olvashatod.

A történet középpontjában egy különös fiatalember áll, a 18. század Párizsában megszülető Jean-Baptiste Grenouille, akit bámulatos tehetsége a szagok érzékeléséhez és saját szagának megmagyarázhatatlan hiánya kívülállóvá tesz a társadalomból. A gazdag érzékelési világ, amit egyedül ő birtokol, megszállottá teszi, egyetlen életcéljává a tökéletes illat megőrzése válik: a gyönyörű, fiatal lányok bőrének illata.

Grenouille árván nő fel Párizsban. Egy napon egy fiatal nő illata magával ragadja, ezért követni kezdi. Mikor a lány megfordul és maga mögött találja az illatát magába szívó Grenouille-t, ijedtében sikoltani akar, de a férfi elnémítja, s véletlenül meg is öli. Röviddel ezután komoly csalódás éri, mivel a frissen felfedezett csodálatos illat gyorsan elillan a lány testéről. Hamarosan munkát kap egy parfümboltban, miután bizonyosságot tesz intuitiv parfümkészítési képességéről. Kérésére munkaadója kitanítja az illatok tartósítására. További képzés céljából Grasse városába utazik a két lábán, s azt követően, hogy megtanul egy új módszert a szagok megőrzésére, megöl 13 fiatal lányt, majd illatukat sikeresen konzerválja. Az illatok folyékony kivonatát minden alkalommal egy-egy apró üvegcsébe tölti.

Grasse elöljárói nem tudnak mit kezdeni a ténnyel, hogy noha a holttesteket meztelenül találták meg, erőszaknak nincs nyoma rajtuk. Épp mikor az utolsó lány illatával elkészül a parfüm, Grenouille-t elfogják, majd halálra ítélik.

Az őrök a cellájába jönnek, hogy a város terére hurcolják, ahol a kivégzésre az egész lakosság összegyűlt. Mielőtt megragadnák, Grenouille kinyitja a parfümöt. Röviddel ezután a térre befut egy hintó, s Grenouille száll ki belőle elegáns ruhában. Felsétál a kivégzőporondra, ahol a hóhér az illatát megérezve képtelen bűnösnek gondolni, s az egész város csatlakozik hozzá. Az emberek a parfüm földöntúli illatának hatására levetik ruhájukat és szeretkezni kezdenek a téren. Később, mikor magukhoz térnek mámorukból, zavarban érzik magukat, s közös megegyezéssel örökre elfeledik a történteket, majd egy ártatlan embert vádolnak meg a gyilkosságokkal, elítélik és felakasztják.

Ezalatt Grenouille maga mögött hagyja Grasse-t és visszatér Párizsba. Ráébred, hogy még a megalkotott parfüm illata sem képes segíteni abban, hogy szeressen és hogy szeressék. Párizsban egy csoport hajléktalan előtt a megmaradt parfümöt a fejére csorgatja. Az emberek megbabonázva gyűlnek köréje. Egyre többen lesznek, mígnem teljesen elnyelik Grenouille-t, s csupán a ruháját és az üres üvegcsét hagyják hátra az utcán.

Itt a vége a cselekmény részletezésének.

## [szerkesztés] Érdekességek

- Stanley Kubrick egyszer azt mondta, hogy a regény megfilmesíthetetlen.
- Ridley Scottnál volt a projekt évekkel azelőtt, hogy végül megindultak az előkészületek. Tim Burton neve is felmerült rendezőként.
- Martin Scorsesét is érdekelte a feladat, de ugyarra a megállapításra jutott, mint Kubrick – a regény adaptálhatatlan.
- Bernd Eichinger évek óta el akarta készíteni a filmet, ám Patrick Süskind nem volt hajlandó eladni neki a megfilmesítési jogokat. Csak 2001-ben döntött másképp, s így tíz millió eurót kapott érte.
- 2006-tal bezárólag A parfüm a német filmgyártás legdrágább produkciója.
- Héloïse Adam meghallgatáson részt Madame Arnulfi szerepéért.
- Mivel a filmzene megkomponálása ugyanakkor vette kezdetét, mikor a forgatókönyv megírása, a zene kezdeti változatai igen hamar, a forgatás kezdetekor már elérhetőek voltak, így az a korábban elő nem fordult helyzet állt fenn, hogy a filmzenét hallgatták forgatás közben. Ennek köszönhetően Whisaw ihletet merített a zenéből egy sokkalta aprólékosabb szerepformáláshoz.
- A barcelonai fedetlen Poble Espanyol múzeum Plaça Major tere szolgált a filmben Grasse városának teréül.
- A film bevétele már azelőtt elérte a 100 millió dollárt, hogy az Egyesült Államokban bemutatták.
- A főszereplő vezetékneve magyar nyelven annyit tesz, béka.

## [szerkesztés] Külső hivatkozások

- Hivatalos oldal
- A parfüm: Egy gyilkos története az IMDb-n
- A parfüm: Egy gyilkos története a RottenTomatoes-on
- A parfüm: Egy gyilkos története a BoxOfficeMojo-n
- A parfüm: Egy gyilkos története a Cinematrixon

A lap eredeti címe "http://hu.wikipedia.org../../../e/g/y/A_parf%C3%BCm%7E_Egy_gyilkos_t%C3%B6rt%C3%A9nete_%28film%29_c563.html"

Kategóriák: 2006 filmjei | Német filmek

##### Views

- Szócikk
- Vitalap
- Aktuális változat

##### Keresés

##### Más nyelveken

- English
- Deutsch
- Esperanto
- Español
- Suomi
- Français
- 日本語
- Polski
- Português
- Русский